cyanic-selkie/wikianc huggingface dataset:
აგიაპანტი
აგიაპანტის ადგილმდებარეობა ხელნაწერის ანდერძში მითითებული არ არის, თუმცა მინიშნებულია, რომ მონასტერი მდებარეობდა უშუალოდ კონსტანტინოპოლში. ე. მეტრეველის ვარაუდით, რამდენადაც ბერძნულ წყაროებში ამ მონასტრის შესახებ ცნობებს არ ვხვდებით, მონასტერი, სავარაუდოდ, მცირე ზომის უნდა ყოფილიყო და არც თუ სახელმოხვეჭილი, რომლის მსგავსიც ბევრი იყო ბიზანტიის დედაქალაქში. მისივე აზრით, აგიაპანტი ადგილმდებარეობის მიხედვით, შეიძლება გავაიგივოთ ზაქარია ვალაშკერტელის ქტიტორობით შექმნილ კიდევ ერთ ხელნაწერში მოხსენიებულ პიღურის მონასტერთან, სადაც 1030 წელს ბასილი მალუშიძის ხელით გადაინუსხა დედაქალაქური წრის, მაღალმხატვრული მინიატიურებით უხვად შემკული მცირე სვინაქსარის შესანიშნავი ნუსხა (ხეც, A-648). ე. მეტრეველის დასკვნით, ამ შემთხვევაში ხელნაწერის ანდერძში მითითებულ იქნა, მონასტრის სახელის დაუსახელებლად, მხოლოდ მონასტრის ადგილმდებარეობა – პიღური. ეს გაიგივება ნაკლებად ჩანს მისაღები, რამდენადაც შეუძლებლია კონსტანტინოპოლის პატარა, უმნიშვნელო მონასტერში შექმნილიყო, როგორც მხატვრული, ასევე ქართული და ბერძნული კოლოფონების თვალსაზრისით ყოველნაირად შემკული ისეთი შესანიშნავი ხელნაწერი, როგორსაც პიღურში გადანუსხული და მოხატული სვინაქსარი წარმოადგენს.
ლიტერატურა
კატეგორია:თურქეთის მონასტრები კატეგორია:ქართული ეკლესია-მონასტრები თურქეთში კატეგორია:ქართული ეკლესია-მონასტრები სტამბოლში
Balenciaga
მინი|250პქ|ოფიციალური ლოგო ბალენსიაგა (Balenciaga) — ესპანელი მოდის დიზაინერის, კრისტობალ ბალენსიაგას მიერ დაარსებული მოდის სახლი. მან ქალების ტანსაცმლის სამყაროში მაღალი მოდისთვის დამახასიათებელი ფორმები შემოიტანა. კრისტიან დიორმა კი ბალენსიაგას „ოსტატთა ოსტატი“ უწოდა. ამჟამად Balenciaga ეკუთვნის ფრანგულ კომპანია „Kering“-ს. კრისტობალ ბალენსიაგამ თავისი პირველი ბუტიკი გახსნა სან-სებასტიანში 1919 წელს.
რესურსები ინტერნეტში
კატეგორია:საფრანგეთის კომპანიები კატეგორია:ფრანგული ბრენდები კატეგორია:ტანსაცმლის ბრენდები კატეგორია:გუჩის ბრენდები
მეიძის უნივერსიტეტი
მეიძის უნივერსიტეტი (明治大学; Meiji Daigaku, აბრევიატურა მეიძი (明治) ან მეიდაი (明大) ― კერძო კვლევითი უნივერსიტეტი ჩიოდაში, ტოკიოში. 1881 წელს დაარსდა მეიძის იურიდიული სკოლა (明治法律学校), მეიძის ეპოქის სამი იურისტის: ტაცუო კიშიმოტოს, კოზო მიიაგისა და მისაო იაშიროს მიერ. მეიძის უნივერსიტეტი იაპონიის ერთ-ერთი უძვლეესი და პრესტიჟული საგანმანათლებლო ინსტიტუტია იაპონიაში.
უნივერსიტეტში 33 000 სტუდენტი ირიცხება. ოთხი კამპუსი დიდი ტოკიოს: სურუგადაის, იზუმის, იკუტასა და ნაკანოს ტერიტორიაზე მდებარეობს. მეიძის უნივერსიტეტს 10 საბაკალავრო, 12 სამაგისტრო-სადოქტორო, 4 პროფესიული სკოლა აქვს. უნივერსიტეტს მსოფლიო კლასის 15 კვლევითი ცენტრი და მუზეუმი აქვს. მეიძის უნივერსიტეტმა თანამშრომლობის პირველი შეთანხმება 1986 წელს იორკის უნივერსიტეტთან დადო. ამჟამად 56 ქვეყნის 363 უნივერსიტეტთან და ინსტიტუტთან თანამშრომლობს. მეიძის უნივერსიტეტის პარტნიორებს შორის არიან: სტენფორდის უნივერსიტეტი, კოლუმბიის უნივერსიტეტი, ოქსფორდის უნივერსიტეტი, კემბრიჯის უნივერსიტეტი, სინგაპურის ეროვნული უნივერსიტეტი და ჰონგ-კონგის უნივერსიტეტი.
მეიძის უნივერსიტეტი იაპონიის ერთ-ერთი ყველაზე პრესტიჟული უნივერსიტეტია. უნივერსიტეტი ერთ-ერთი ყველაზე მოთხოვნადია აბიტურიენტებს შორის, რომელთა მხოლოდ 15%-ს იღებს. უნივერსიტეტში ჩასაბარებლად შევსებულმა აპლიკაციებმა 2020 წელს 100 000-ს გადააჭარბა. მეიძის უნივერსიტეტი შედის იაპონიის განათლების, კულტურის, სპორტის, მეცნიერებისა და ტექნოლოგიის სამინისტროს გლობალური საუნივერსიტეტო პროექტის ტოპ უნივერსიტეტებს შორის. 2021 წლისთვის ოლიმპიურ თამაშებში მეიძის უნივერსიტეტის 270 კურსდამთავრებულს ჰქონდა მონაწილეობა მიღებული, რომლებმაც 40 მედალი: 14 ოქრო, 13 ვერცხლი და 13 ბრინჯაო.
ორგანიზაცია
მეიძის უნივერსიტეტს 9 საბაკალავრო სკოლა აქვს: სამართლის სკოლა (სამართლის დეპარტამენტი), კომერციის სკოლა (კომერციის დეპარტამენტი), პოლიტიკის მეცნიერება და ეკონომიკა (პოლიტიკის მეცნიერების, ეკონომიკის, რეგიონული ადმინისტრირების დეპარტამენტები), ხელოვნების სკოლა (ლიტერატურის, ისტორიისა და გეოგრაფიის და სოციალური ფსიქოლოგიის დეპარტამენტები), მეცნიერებისა და ტექნოლოგიის სკოლა (ელექტრონული ინჟინერიის, ელექტრონიკისა და საკომუნიკაციო ინჟინერიის, მექანიკური ინჟინერიის, მანქანა-დანადგარების ინჟინერია, არქიტექტურის, სამრეწველო ქიმიის, საინფორმაციო მეცნიერების, მათემატიკისა და ფიზიკის დეპარტამენტები), სოფლის მეურნეობის (სოფლის მეურნეობის, სოფლის მეურნეობის ეკონომიკის, სოფლის მეურნეობის ქიმიისა და სიცოცხლის მეცნიერებათა დეპარტამენტები), ბიზნესის ადმინისტრირების (ბიზნესის ადმინისტრირების, ბუღალტერიისა და საჯარო მენეჯმენტის დეპარტამენტები), ინფორმაციისა და კომუნიკაციის (ინფორმაციისა და კომუნიკაციის დეპარტამენტი) და იაპონიის გლობალური კვლევების (იაპონიის გლობალური კვლევების დეპარტამენტი) სკოლები.
სამაგისტრო-სადოქტორო სკოლები
მეიძის უნივერსიტეტში ფუნქციონირებს სამართლის, კომერციის, პოლიტიკის მეცნიერებისა და ეკონომიკის, ბიზნესის ადმინისტრირების, ხელოვნების, მეცნიერებისა და ტექნოლოგიის, სოფლის მეურნეობის, სამთავრობო კვლევების, გლობალური ბიზნესის, პროფესიული ბუღალტერიის და მოწინავე მათემატიკური მეცნიერებების სამაგისტრო-სადოქტორო სკოლები.
კამპუსის ცხოვრება
მეიძის უნივერსიტეტის ბეისბოლის გუნდი ტოკიოს დიდი ექვსეულის ბეისბოლის ლიგაში თამაშობს. ყოველწლიურად მეიძის უნივერსიტეტსა და ვასედას უნივერსიტეტს შორის რაგბსა და ბეისბოლში მატჩები იმართება. უნივერსიტეტს ჰყავს ძიუდოს წარმატებული გუნდიც. 2009 წლის 26 თებერვალს უნივერსიტეტმა გამოაცხადა, რომ ანიმესა და მანგისადმი მიძღვნილი მუზეუმი გაიხსნებოდა.
რეიტინგი
მეიძის უნივერსიტეტი იაპონიის ერთ-ერთ პრესტიჟულ უნივერსიტეტად ითვლება.
2009 და 2010 წელს Toyo Keizai-მ „ნამდვილად ძლიერი უნივერსიტეტების“ რეიტინგში მეიძის უნივერსიტეტს მე-19 და 26-ე ადგილი მიაკუთვნა
კურსდამთავრებულები
უნივერსიტეტის ცნობილ კურსდამთავრებულებს შორის არიან: ტაკე მიკი (1974-1976) ― იაპონიის 66-ე პრემიერ-მინისტრი, ტომიიჩი მურაიამა (1994–1996) ― იაპონიის 81-ე პრემიერ-მინისტრი, ჯოუ ენლაი (1949–1976) ― ჩინეთის პირველი პრემიერი, იოსუკე მაცუოკა ― იაპონიის საგარეო საქმეთა მინისტრი, იტიო ასუკატა ― იაპონიის სოციალისტური პარტიის თავმჯდომარე, ფუძიო მასაიუკი ― იაპონიის განათლების მინისტრი, კოგა მასო ― იაპონელი კომპოზიტორი, მანდოლინისტი და გიტარისტი, იუტო ნაგატომო ― პროფესიონალი ფეხბურთელი, ოსამუ მუკაი ― მსახიობი, კეიკო კიტაგავა ― იაპონელი მსახიობი და მოდელი, მორიო აგატა ― იაპონელი მომღერალი და მსახიობი, და სხვ.
სქოლიო
კატეგორია:მეიძის უნივერსიტეტი კატეგორია:კანაგავის პრეფექტურის საგანმანათლებლო დაწესებულებები კატეგორია:1881 წელს დაარსებული საგანმანათლებლო დაწესებულებები
ციზეთი
ციზეთი — სოფელი საქართველოში, სამეგრელო-ზემო სვანეთის მხარის სენაკის მუნიციპალიტეტში, ხორშის თემის შემადგენლობაში (სოფლები: დიდი ხორში, პატარა ზანა, საადანაიო, საგუგუნავო, შუა ხორში, ციზეთი). მდებარეობს ოდიშის ვაკეზე, მდინარე ხობისწყლის მარცხენა მხარეს, ზღვის დონიდან 160 მ სიმაღლეზე. ქალაქ სენაკიდან დაშორებულია 20 კილომეტრით.
დემოგრაფია
2014 წლის აღწერის მონაცემებით სოფელში ცხოვრობს 259 ადამიანი.
სქოლიო
კატეგორია:სენაკის მუნიციპალიტეტის სოფლები
ბრაგა
ბრაგა (Braga) — ქალაქი ბრაგის მუნიციპალიტეტში, ჩრდილოეთ-დასავლეთ პორტუგალიაში. არის ბრაგის ოლქის ცენტრი. ქვეყნის უძველესი და ერთ-ერთი უმნიშვნელოვანესი ქალაქი. ბრაგა არის ერთ-ერთი უძველესი ქრისტიანული ქალაქი მთელი მსოფლიოს მასშტაბით. მოსახლეობის მიხედვით (175,063) ბრაგა (შემოგარენის ჩათვლით) არის მეშვიდე მუნიციპალიტეტი პორტუგალიაში. ბრაგის შემადგენლობაშ შედის 62 "საწმყსო". ბრაგა ასევე არის დიდი პორტუს ცენტრი და ერთ-ერთი სწრაფად მზარდი ურბანული არეა ევროკავშირის მასშტაბით. რომის იმპერიის მმართველობის დროს ის იყო გალეციის პროვინციის ცენტრი. ურბანული ტერიტორია მოიცავს მდინარების კავადოსა და ესტს ხეობებს. პორტოსა და ლისაბონის მიმართულებით ჩქაროსნული მატარებლები ემსახურება. პორტო დაშორებულია დაახლოებით 53 კილომეტრით. ქალაქის მერი არის ფრანცისკო სოარეს მესკვიტა მაჩადო, პორტუგალიის სოციალისტური პარტიის წევრი.
ანტიკური
thumb|left|300px| ბრაგის რუკა XVI საუკუნის ბოლოსთვის, დიდი შენობა ცენტრში არის [[ბრაგის საკათდრო ტაძარი.]] ბრაგის რეგიონი პრეისტორიული ხანიდან იყო დასახლებული. რკინის ხანაში ბრაკარის ტომებმა მოახდინეს ამ ტერიტორიის ოკუპაცია, მათ შექმნეს მათთვის დამახასიათებელი ფორტიფიკაციული ნაგებობები და სოფლები. ძველმა რომაელებმა ტერიტორიის დაპყრობა დაიწყეს ძვ. წ. 136 წელს და იმპერატორი ოქტავიანე ავგუსტუსის დროს დაახლოებით ძვ. წ. 29 წელს ქალაქი „ბრაკარა ავგუსტა“ დააარსეს, როგორც ახალი რომაული ტერიტორიების ადმინისტრაციული ცენტრი.
ხალხთა დდი გადასახლების პერიოდში, რომის იმპერიის ძლიერება დაეცა და მთელი გალეციისპროვინცია გადავიდა სვებების ხელში, რომლებიც იყვნენ გერმანული ტომები ცენტრალური ევროპიდან. 410 წელს სუებმა დააარსეს სვებების გალიციური სამეფო და ბრაკარა აქციეს მის დედაქალაქად. 584 წელს მთელი იბერიის ნახევარკუნძული დაიპყრეს ვესტგუთებმა.
ბრაგას დიდი როლი ჰქონდა იბერიის ნახევარკუნძულის გაქრისტიანებაში. ბრაგის პირველი ცნობილი ეპისკოპოსი პატერნუსი მეოთხე საუკუნის ბოლოსკენ ცხოვრობდა. ასევე წმინდა ოვიდიუსი (გარდაიცვალა 135 წელს) ხანდახან მოიხსენიება როგორც ქალაქის პირველი ეპისკოპოსი მეხუთე საუკუნის დასაწყისში პავლე ოროზიელმა, წმინდა ავგუსტინეს მეგობარმა, რომელიც დაიბადა ბრაგაში, დაწერა რამდენიმე თეოლოგიური და ისტორიული დიდი მნიშვნელობის მქონე ნაშრომი. VI საუკუნეში დიდი პიროვნება იყო წმინდა მარტინე ბრაგელი, ბრაგის ეპისკოპოსი რომელმაც მოაქცია სუები არიანობიდან კათოლიციზმზე. მან ბრაგის მახლობლად დააარსა მნიშვნელოვანი მონასტერი დუმში რომელიც ახლა არქეოლოგიური მნიშვნელობის ადგილს წარმოადგენს.
შუა საუკუნეები
ვესტგუთების და არაბების ბატონობა იბერიის ნახევარკუნძულზე ბრაგისთვის დაღმასვლის პერიოდი იყო. მავრებს ბრაგა ჰქონდათ დაპყრობილი მერვე საუკუნიდან 1040 წლამდე როდესაც ის დაიბრუნა ლეონის მეფე ფერდინანდ I-მა. 1093-დან 1147-მდე იყო პორტუგალიის სამეფო კარის რეზიდენცია. 1070 წელს აღდგა საეპისკოპო და პირველმა ახალმა ეპისკოპოსმა პედრომ დაიწყო ბრაგის საკათედრო ტაძრის აღდგენა, რომელმაც მომდევნო საუკუნეებში მრავალი ცვლილება განიცადა. ადრეულ XII საუკუნეში, ენრიკე ბურგუნდიელმა და ეპისკოპოსმა ჯელარდ მოისაკიელმა ბრაგა აიყვანეს არქიეპისკოპოსის რეზიდენციის ხარისხში, რომელსაც იბერიის ნახევარკუნძულის დიდ ტერიტორიაზე ჰქონდა გავლენა. შუასაუკუნეების ქალაქი განვითარდა კათედრალის ირგვლივ, ქალაქის მთავარს წარმოადგენდა არქიეპისკოპოსი.
თანამედროვეობა
thumb|წმინდა მიხეილის ეკლესია XVI საუკუნეში ბრაგას არ უნახია არანაირი სარგებელი დიდი გეოგრაფიული აღმოჩენებისაგან. მან წარმატება მოუტანა ისეთ ქალაქებს როგორიცაა ლისაბონი, ევორა და კოიმბრა. სიტუაცია შეცვალა არქიეპისკოპოს დიეგო დე სუიზამ, რომელმაც რამდენიმე ურბანული პროექტი დააფინანსა. მათ შორის: ქუჩების გადიდება, სკვერების შექმნა, საავადმყოფოების და ახალი ეკლესიების დაფუძნება. ასევე განაახლა კათდრალიც, თანამედროვე მანუელინოს სტილზე. დიეგო დე სუიზამ შუა საუკუნეების დასახლებული პუნქტი აქცია რენესანსის ქალაქად. მრავალი მის მიერ გატარებული ამ ცვლილებებიდან დღემდე შემორჩენილია ქალაქში.
შემდგომი ოქროს ხანა ქალაქისთვის იყო XVIII საუკუნე, როდესაც არქიეპისკოპოსმა და გამოჩენილმა არქიტექტორებმა როგორიცაა: ანდრე სოარესი და კარლოს ამარანტე, შეამკეს ქალაქი და მისი შემოგარენი, მშვენიერი ბაროკოს სტილის ეკლესიებით და სამოქალაქო შენობებით. ამ პერიოდში აშენდა მუნიციპალიტეტის შენობა, საჯარო ბიბლიოთეკა, იესო ქრისტეს სახელობის ტაძარი (Bom Jesus do Monte), და სხვა.
XIX საუკუნე რთული იყო როგორც ქვეყნისთვის ასევე ქალაქისთვისაც. პრობლემები გამოწვეული იყო ნაპოლეონის ჯარების წინააღმდეგ პირენეს ნახევარკუნძულზე ომით. საუკუნის მეორე ნახევარში იმიგრანტების გავლენით რომლებიც ცხოვრობდნენ ბრაზილიაში ქალაქში გარკვეულწილად გაუმჯობესდა არქიტექტურა და ინფრასტრუქტურა.
XX საუკუნეში ბრაგა მოექცა დიდი დემოგრაფიული და ურბანული წნეხის ქვეშ, ქალაქის ინფრასტრუქტურას თანამედროვე მოთხოვნების დასაკმაყოფილებლად ძირეული ცვლილებების გატარება დასჭირდა.
ღირსშესანიშნაობები
ბრაგაში და მის შემოგარენში უამრავი ისტორიული მონუმენტია.
ეკლესიები
thumb|right|200px|[[ბრაგის წმინდა პაოლოს ეკლესია (Igreja de São Paulo), XVI საუკუნე.]]
სქოლიო
კატეგორია:პორტუგალიის ქალაქები
აგიტატორ გრუზიი
„აგიტატორ გრუზიი“ (Агитатор Грузии) — „საქართველოს აგიტატორის“ დუბლირებული გამოცემა რუსულ ენაზე.
ლიტერატურა
კატეგორია:საქართველოს ჟურნალები კატეგორია:რუსულენოვანი ჟურნალები
Jethro Tull – The String Quartets
Jethro Tull – The String Quartets — ბრიტანელი პროგრესული როკ-მუსიკოს იენ ანდერსონის ალბომი, ჩაწერილი კარდუჩის სიმებიან კვარტეტთან ერთად, ჯონ ო'ჰარას დირიჟორობით. გამოვიდა 2017 წლის 24 მარტს.
ალბომში ძირითადად შეტანილია ჯგუფ ჯეთრო ტალის სიმღერების ორკესტრირებული ვერსიები.
იშმუხამეტოვო (ბაიმაკის რაიონი)
იშმუხამეტოვო  (Ишмөхәмәт) — სოფელი რუსეთის ფედერაციაში, ბაშკირეთის რესპუბლიკის ბაიმაკის რაიონში.
2010 წლის მონაცემებით სოფელში ცხოვრობს 526 ადამიანი. რაიონულ ცენტრ ბაიმაკიდან დაშორებულია 31 კილომეტრით. უახლოესი რკინიგზის სადგურია სიბაი, რომელიც დაშორებულია 60 კმ-ით.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (100 %).
სქოლიო
კატეგორია:ბაიმაკის რაიონის სოფლები
მანოლო ბლანიკი
thumb|right| მანოლო ბლანიკი (Manolo Blahnik; დ. 27 ნოემბერი, 1942. სანტა კრუს დე ლა პალმა, კანარის კუნძულები, ესპანეთი) — ბრიტანეთის იმპერიის ორდენის კავალერი ესპანელი მოდის დიზაინერი და იგივე სახელწოდების მქონე მოდის ლეიბლი, რომელიც მსოფლიოში ერთ-ერთ ყველაზე სახელგანთქმულ ქალის ფეხსაცმელს ქმნის.
რესურსები ინტერნეტში
კატეგორია:ესპანელი მოდის დიზაინერები კატეგორია:ფეხსაცმლის დიზაინერები კატეგორია:დაბადებული 1942 კატეგორია:დაბადებული 27 ნოემბერი
ფთაშეჭრილა
ფთაშეჭრილა — ქართული აბორიგენული წითელყურძნიანი საღვინე ვაზის ჯიში რაჭიდან.
ბოტანიკური აღწერა
ზრდასრული ფოთოლი საშუალო ზომისაა, კვერცხისებური ფორმის, სამ-ხუთნაკვთიანი. ფოთლის ქვედა მხარე დაფარულია სქელი ქეჩისებრ-აბლაბუდისებრი შებუსვით. ყვავილი ორსქესიანია. მტევანი მცირე ზომისაა, ცილინდრული ფორმის, საშუალო სიკუმსის. მარცვალი საშუალო საშუალოზე მცირე ზომისაა, მომრგვალო, მუქი წითელი. რბილობი წვნიანი აქვს.
ფთაშეჭრილა საშუალო ზრდისა და საშუალომოსავლიანია. სრულ სიმწიფეში ოქტომბრის მეორე ნახევარში შედის. ყურძნის სრული სიმწიფის პერიოდში მისი შაქრიანობა აღწევს 17-18%-ს, ხოლო მჟავიანობა — 9-10 გ/ლ-ს.
გამოიყენება სუფრის წითელი მშრალი ღვინის დასამზადებლად.
ლიტერატურა
კატეგორია:რაჭის ვაზის ჯიშები კატეგორია:ვაზის წითელყურძნიანი საღვინე ქართული ჯიშები
აგიტატორი
„აგიტატორი“ — ორკვირეული ჟურნალი, საქართველოს კპ (ბ) ცენტრალური კომიტეტის აგიტაციისა და მასობრივი კამპანიების განყოფილების ორგანო. 1930 წელს გამოდიოდა თბილისში ქართულ ენაზე. ჟურნალში იბეჭდებოდა სტატიები მნიშვნელოვან პოლიტიკურ, სამეურნეო, კულტურულ და საერთაშორისო საკითხებზე. გამოვიდა 11 ნომერი. პასუხისმგებელი რედაქტორი — პეტრე აღნიაშვილი.
ლიტერატურა
კატეგორია:საქართველოს ჟურნალები კატეგორია:ქართულენოვანი ჟურნალები
ივანე შათირიშვილი
ივანე (ნუკრი) შათირიშვილი (დ. 28 იანვარი, 1962, ბათუმი) — ქართველი პოლიტიკოსი.
1983 წელს დაამთავრა თბილისის კვების მრეწველობის ტექნიკუმი. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „ეროვნულ-დემოკრატიული პარტია“.
უაჩო
უაჩო – ქალაქი პერუში, უაურას პროვინციისა და ლიმის რეგიონის დედაქალაქი. მდებარეობს ზღვის დონიდან 67 მეტრზე, ლიმიდან ჩრდილოეთით, 148 კილომეტრის დაშორებით. ქალაქი მდებარეობს პანამერიკულ მაგისტრალზე. ესაზღვრება ლომას-დე-ლაკაის ეროვნულ პარკს, ამიტომ მის სიახლოვეს წარმოდგენილია მცენარეებისა და ველური სამყაროს ფართო სპექტრი.
გეოგრაფია
იმის გამო, რომ ქალაქი ვრცელი ხეობის ფსკერზეა გაშლილი, კლიმატი ნოტიოა, ძალზე ცვალებადი და წვიმიანი ამინდით. ქალაქის გარშემო მინდვრებზე ბრინჯის, ბამბის, შაქრის ლერწმისა და სხვადასხვა მარცვლეულის ნათესებია. ეს ფაქტი გამოწვეულია ბამბის ინდუსტრიის საკმაოდ მაღალი განვითარების დონით, ასევე მრავლადაა ზეთის ქარხნები, რომლებიც სწორედ ამ მინდვრებზე მოწეულ მარცვლეულზე მუშაობს. ქალაქი გამოირჩევა არაჩვეულებრივი პეიზაჟებით, საუცხოო პლაჟებით, ზღვის სიახლოვეს, მრავლადაა მარილის საბადოები.
რამსეს III
რამსეს III (ზეობის სახელი უსერ-მატრა-მერი-ამონ) — მანეთონის მიხედვით XX დინასტიის (ძვ. წ. 1200-1090 წწ.) პირველი ფარაონი ძვ. წ. 1198-1167 წლებში. მან შეაჩერა „ზღვის ხალხების“ ძლევამოსილი წინსვლა და მოკლე ხნით კვლავ შეძლო დასუსტებული ეგვიპტის გაძლიერება. ააგო თავდაცვითი ზღუდეები სირიასა და პალესტინაში; ბრწყინვალე ტაძარი და სასახლე – მადინათ-ჰაბუში, მაგრამ ქვეყანა განუხრელად სუსტდებოდა. მისი სიკვდილის შემდეგ უსუსური რამსესები მეფობდნენ.
2012 წელს ფარაონ რამზეს III-ის მუმიას ჩაუტარდა კომპიუტერული ტომოგრაფია და ყელის არეში დიდი ნაჭრილობევი აღმოუჩინეს, როგორც მეცნიერები ფიქრობენ ფარაონს ყელი გამოსჭრეს. ამ ვარაუდს განამტკიცებს ძვ. წ. 1155 წლით დათარიღებული ტურინის პაპირუსი, რომელშიც საუბარია სასახლის გადატრიალებასა და შეთქმულებაზე, რომელიც ტახტიდან ფარაონის ჩამოგდებას ისახავდა მიზნად. გადატრიალებაში ეჭვმიტანილი იყო რამზეს III-ის ერთ-ერთი ცოლი.
სქოლიო
კატეგორია:ეგვიპტის მეოცე დინასტიის ფარაონები
კიზირია
საკუთარი სახელი კიზირია შეიძლება აღნიშნავდეს ერთ-ერთ შემდეგ პიროვნებათაგანს:
ნიადაგის რეგრესი და დეგრადაცია
right|230px|მინი|ნიადაგის ორგანული ნაწილის რეგრესი და დეგრადაცია ნიადაგის რეგრესი და დეგრადაცია — პროცესი, რომლის შედეგად (დეგრადაციის შემთხვევაში) ნიადაგი კარგავს ადრე დაგროვილ ორგანულ ნივთიერებებს, რის შედეგადაც ნიადაგი განიცდის ნოყიერების დეგრადაციას, ე.ი. დაქვეითებას, ხოლო რეგრესის შემთხვევაში ნიადაგი იშლება და განიცდის გადატანას. აღნიშნული პროცესი ან ბუნებრივია ან ანთროპოგენური.
ნიადაგის დეგრადაცია იყოფა ფიზიკურ, ქიმიურ და ბიოლოგიურ ფაქტორებად. ფიზიკური დეგრადაციის შემთხვევაში ნიადაგის ჰიდროფიზიკური შემადგენლობა უარესდება და ირღვევა ნიადაგის პროფილი; ქიმიური დეგრადაციის შემთხვევაში უარესდება ნიადაგის ქიმიური შედგენილობა, იცვითება მკვებავი ელემენტების მარაგი და აგრეთვე მიმდინარეობს დაბინძურება; ბიოლოგიური დეგრადაციის შემთხვევაში იკლებს წყლის მრავალფეროვნება, ირღვევა სხვადასხვა ტიპის ნიადაგის მეზოფაუნისა და მიკროორგანიზმების ოპტიმალური შეხამება და უარესდება სანიტარულ-ეპიდემიოლოგიური მონაცემები და ა.შ.
ნიადაგის დეგრადაციას განაპირობებს სასოფლო-სამეურნეო საქმიანობა, ნიადაგის ზედა ფენის მასის ჭარბი მოხმარება, ტყის გაკაფვა და ა.შ.
ნიადაგის რეგრესი – ეწოდება ნიადაგის დაშლასა და ჩამორეცხვას წვიმისა და გამდნარი თოვლის წყლით ან დაშლა და გადატანა ძლიერი ქარით. წყლისმიერ რეგრესს ხელს უწყობს მთაგორიანი რელიეფი და ხშირი კოკისპირული წვიმები, ხოლო ქარისმიერ რეგრესს – ძლიერი ქარი, ტყის გაჩეხვა, ნიადაგის არასწორი დამუშავება და სხვა.
რეგრესის შედეგად უარესდება ნიადაგის ფიზიკურ-ქიმიური თვისებები, სტრუქტურა, საერთოდ მცირდება ნიადაგის ნაყოფიერება, 2-3-ჯერ კლებულობს სასოფლო-სამეურნეო კულტურების მოსავლიანობა. წყლისმიერი რეგრესის დროს ნიადაგის ზედაპირზე ჩნდება წყალნაღარები, ხრამები, ღარტაფები, რის გამაოც მცირდება სახნავ-სათესი ფართობი და სხვა სასოფლო-სამეურნეო სავარგულები, უარესდება ნიადაგის ჰიდროლოგიური რეჟიმი.
რესურსები ინტერნეტში
კატეგორია:აგრონომია კატეგორია:ეკოლოგია კატეგორია:ნიადაგთმცოდნეობა
ნესტორი (მითოლოგია)
მინი| ზოგიერთი წყაროს მიხედვით, ამ ფოტოზე ნაჩვენებია Hecamede, რომელიც აზავებს სასმელს ნესტორისთვის. ძვ.წ. 490 წ. ვულციდან. გერენიელი ნესტორი ( Νέστωρ Γερήνιος  Nestōr Gerēnios) - პილოსის ლეგენდარული მეფე, ჰომეროსის  ოდისეას  პერსონაჟი. 1939 წელს ჩატარებული არქეოლოგიური გათხრებით აღმოაჩინეს მისი სასახლე.
ოჯახი
ნესტორ იყო პილოსის მეფე ნელევსის და ამფიონის მეფის ასულის ქლორისის  ვაჟი. ნესტორის დედას პოლიმედეს სახელითაც მოიხსენიებდნენ.
მისი მეუღლე იყო ევრიდიკესი, რომლისგანაც 9 შვილი შეეძინა.
თავგადასავლები
ნესტორი ერთ-ერთი არგონავტი იყო. მან დაამარცხა კენტავრი, მონაწილეობა მიიღო კალიდონის ნადირობაში. მას შემდეგ რაც ჰერაკლემ მოკლა ნელევსი და ნესტორის ყველა დედმამიშვილი, ის გახდა  პილოსის მეფე. მას უწინასწარმეტყველეს, რომ იცოცხლებდა სამი თაობის განმავლობაში მზის ღმერთის - აპოლონის შემწეობით.
ის და მისი შვილები, ანტილოქუსი და თრასიმედესი, ტროას ომში აქაველების მხარდამხარ იბრძოდნენ. მიუხედავად იმისა, რომ ნესტორი საკმაოდ მხცოვანი იყო ომის დაწყებისას, ის მაინც გამოირჩეოდა სიმამაცითა და სიტყვით გამოსვლის უნარით. „ ილიადას “ მიხედვით ის ხშირად აძლევს რჩევებს ახალგაზრდა მეომრებს და აგამემნონს სთავაზობს, რომ აქილევსს შეურიგდეს. ის ზედმეტად მოხუცია იმისათვის, რომ ბრძოლაში ჩაებას, მაგრამ მაინც მიუძღვის პილოსის ჯარს ეტლით, სწორედ ამ დროს მის ერთ-ერთ ცხენს ისრით კლავს პარისი. ის აღჭურვილია ოქროს ფარით. ჰომეროსი მისი მისამართით ხშირად იყენებს ეპითეტს - „გერენიელი მხედარი“.
რჩევა
„ ილიადაში “ ნესტორის დარიგება, მისი ასაკისა და გამოცდილების გამო, ყოველთვის დაფასებულია მსმენელთა მიერ, ამასთანავე მისი რჩევა შეზავებულია იუმორითა და ქვეტექსტურად ტრაბახითაც კი, რადგან ის არასოდეს გასცემს დარიგებას საკუთარი საგმირო თავგადასავალის გახსენების გარეშე.
„ ოდისეაში “ მოთხრობილია, რომ ტელემაქე, რომელიც ელენესა და მენელაოსთან სტუმრობის შემდეგ ბრუნდება, დაჟინებით სთხოვს პიზისტრატტეს, რომ ხომალდი მოამზადოს დაუყოვნებლივ სახლში დასაბრუნებლად, რათა თავი დააღწიოს ნესტორის გადამეტებულ სტუმართმოყვარეობას. პიზისტრატე თანხმდება, თუმცა დამწუხრებული აღნიშნავს, რომ მამამისი უსათუოდ გაბრაზდება, როცა ტელემაქეს გამგზავრების შესახებ გაიგებს. მარცხნივ|მინი| ნესტორი და მისი ვაჟები მსხვერპლს სწირავენ [[პოსეიდონი|პოსეიდონს პილოსის სანაპიროზე (400-380 BC).]] ნესტორის დარიგება „ილიადაში“ ხშირად ავისმომასწავებელი ჟღერადობის მატარებელია. მაგალითად, როდესაც პარტოკლე ეწვევა ნესტორს რჩევის მისაღებად პოემის მე-11 თავში, ნესტორი დაარწმუნებს მას, რომ მებრძოლებს თავი აქილევსად უნდა მოაჩვენოს. მკვლევარი კარლ რაინჰარდტი მიიჩნევს, რომ ეს სულაც არ უნდოდა პარტოკლეს. რეალურად მას სურს ინფორმაცია მოიპოვოს დაჭრილ მაქაონზე.
ჰომეროსი ნესტორის, როგორც მრჩეველის, წინააღმდეგობრივ პორტრეტს გვთავაზობს. ერთი მხრივ, ის ბრძენ, სწავლულ ადამიანადაა დახასიათებული. ნესტორი არაერთხელ აძლევს რჩევას აქაველებს ჯარის ტომების მიხედვით დაკომპლექტებასა და ორთვალა ეტლების გამოყენებაზე, რაც ანაქრონიზმად შეიძლება მივიჩნიოთ ჰომეროსის ეპოქისათვის. თუმცა, ამავდროულად, ნესტორის რჩევები უსარგებლობაა. მაგალითად, ის დაჟინებით მოსთხოვს აქაველებს, რომ ბრძოლა წამოიწყონ, ასწავლის მათ შუბის გამოყენების ტექნიკას, რაც რეალურად შესაძლოა დამღუპველი გამოდგეს. ასევე, მე-11 თავში პატროკლესათვის მიცემული რჩევა  საბოლოო ჯამში გმირის სიკვდილს გამოიწვევს. მიუხედავად ამისა, მასში ეჭვი არავის ეპარება და ხშირად იმსახურებს ქებას.
ჰანა როსმენი თვლის, რომ „ილიადას“ პერსონაჟები იმიტომ არ აქცევენ ყურადღებას განსხვავებას ნესტორის რჩევასა და მიღებულ შედეგს შორის, რომ საბოლოო ჯამში, შედეგები ღმერთების ხელშია. გმირები არ აგებებენ პასუხს საქმის გამრუდებაზე. შესაბამისად, ნესტორი შეგვიძლია კარგ მრჩეველად მივიჩნიოთ ყველა იმ თვისების გათვალისწინებით, რომლებიც პირველ თავშია ჩამოთვლილი.
მოხსენება სხვადასხვა ტექსტში
ნესტორი ნახსენებია უილიამ შექსპირის პიესაში „ ვენეციელი ვაჭარი “ (სცენა I, მოქმედება I), როგორც ადამიანი, რომელიც მხოლოდ სერიოზულ ხუმრობაზე იცინის.
ნესტორი ასევე მონაწილეობს შექსპირის პიესაში „ ტროილე და კრესიდა “, რომელშიც მოქმედება ტროას ომის პერიოდში მიმდინარეობს.
სქოლიო
კატეგორია:ოდისეის პერსონაჟები კატეგორია:არგონავტები
ნიკოლოზ აგიაშვილი
ნიკოლოზ (ნიკა) დიმიტრის ძე აგიაშვილი (დ. 1 სექტემბერი, 1903 — გ. 27 ნოემბერი, 1984) — ქართველი მწერალი, მთარგმნელი, ჟურნალისტი. საქართველოს სსრ კულტურის დამსახურებული მუშაკი (1968).
ბიოგრაფია
დაიბადა 1903 წლის 1 სექტემბერს ქუთაისის მაზრის სოფელ დიხაშხოში (ახლანდელ ვანის მუნიციპალიტეტში). 1924 წელს დაამთავრა ქუთაისის ჰუმანიტარული ტექნიკუმი (ყოფილი კლასიკური გიმნაზია). სწავლა განაგრძო თბილისის სახელმწიფო უნივერსიტეტის (თსუ) ფილოლოგიის ფაკულტეტის ჟურნალისტიკის განყოფილებაზე, რომელიც დაამთავრა 1928 წელს. სხვადასხვა წლებში მუშაობდა ჟურნალ – გაზეთების: "ახალგაზრდა კომუნისტის”, "სტალინელის” ("ახალი ქუთაისი”), "ჩვენი თაობის”, "კომუნისტის” და "დროშის” რედაქციებში. ნიკა აგიაშვილი წლების განმავლობაში მუშაობდა გამომცემლობა "მერანის” თარგმნილი ლიტერატურის რედაქციის გამგედ. აქტიურად მონაწილეობდა ქუთაისის ლიტერატურული გაზეთის "სიტყვა და საქმის” გამოშვებაში (1934 – 1935 წლებში).
ლიტერატურული მოღვაწეობა დაიწყო უნივერსიტეტში სწავლის პერიოდში, ინტენსიურად 1925 წლიდან. ამავე წლიდან იბეჭდება ნიკა აგიაშვილის წერილები და თარგმანები. იგი იყო შესანიშნავი მთარგმნელ-სტილისტი. ნიკა აგიაშვილი ავტორია მონოგრაფიებისა: "სერვანტესის ცხოვრება”, რომელიც პირველად 1941 წელს დაიბეჭდა (და საერთოდ ხუთჯერ გამოიცა), "ჭაბუკები დარჩნენ მარად”, რომელიც პირველად გამოვიდა 1961 წელს და "ალექსანდრე ნეველი”. მან თარგმნა ჯეკ ლონდონის, ლევ ტოლსტოის, მაქსიმ გორკის, ალექსანდრე პუშკინის, მიხეილ ლერმონტოვის და სხვათა ნაწარმოებები. ნიკა აგიაშვილის შემოქმედებაში სინამდვილისადმი დამოუკიდებლობა გადმოცემულია ტრაგიკული ირონიით. მისი წერილები და მოგონებები ქართველ მწერალთა და საზოგადო მოღვაწეთა შესახებ ფასდაუდებელია.
ნიკა აგიაშვილი გარდაიცვალა 1984 წლის 27 ნოემბერს. დაკრძალულია მწერალთა და საზოგადო მოღვაწეთა დიდუბის პანთეონში.
რესურსები ინტერნეტში
კატეგორია:ქართველი მწერლები კატეგორია:დაბადებული 1903 კატეგორია:გარდაცვლილი 1984 კატეგორია:ვანის მუნიციპალიტეტში დაბადებულები კატეგორია:დიდუბის პანთეონში დაკრძალულები ნ
ტეჭოუ
ტეჭოუ (德州, ფინინი: Dézhōu) — საოლქო დონის ქალაქი შანდუნის პროვინციაში, ჩინეთი. ის ესაზღვება: სამხრეთიდან პროვინციის დედაქალაქ ძინანს, სამხრეთ-დასავლეთიდან ლიაოჩენგს, ჩრდილო-აღმოსავლეთიდან პინჭოუს, ხოლო ჩრდილოეთიდან ხებეის პროვინციას.
ისტორიული ტრანსპორტი
ხუანხე (იგივე ყვითელი მდინარე) და ჩინეთის დიდი არხი ტეჭოუში გაედინება. ქალაქი უძველესი დროიდან არის მნიშვნელოვანი ცენტრი ტვირთის გადაზიდვების მხრივ. ამის გამო ქალაქს ხშირად მოიხსენიებენ, როგორც „ცხრა არტერიის შემაერთებელ ადგილად“ (九达天衢) და „დედაქალაქის პორტალად“ (神京门户).
თანამედროვეობა
მთავარი ავტომაგისტრალი, რომელიც ტეჭოუში გადის არის G3 ბეიჯინგისა და ტაიბეის დამაკავშირებელი ავტომაგისტრალი. სხვა პროვინციულ ავტომაგისტრალებს შორის ასევე არის 104 და 105 მაგისტრალი.
ტურიზმი
ტეჭოუს უდიდესი ისტორიული ღირსშესანიშნაობაა სულუს (ფილიპინები) სულთნის, პადუკა პახალას ნამარხი, რომელიც იმპერატორი იუნლესთან ვიზიტისას გარდაიცვალა ტეჭოუში 1417 წელს. ნამარხი კარგადაა შემონახული და ეროვნული მემკვიდრეობის ძეგლადაა გამოცხადებული. სულთანის მუსლიმი მიმდევრები ქალაქში დღესაც ცხოვრობენ და ამ ეთნიკურ უმცირესობას ხუეის ხალხად მოიხსენებენ.
ტეჭოუს ერთ-ერთი რეგიონი, ლინგსიანი წარსულში ჩინეთის დიდი ოლქი იყო, რომელსაც თავდაპირველად ფინგიუანის ოლქი ეწოდებოდა. ტანის დინასტიის დროინდელი უძველესი ქალაქის კედელი რეგიონის სამხრეთ ნაწილში კვლავაა შემორჩენილი. სამი სამეფოს ჩამოყალიბებამდე, სამი იმპერატორიდან ერთ-ერთი, ლიოუ ბეი ოლქის მმართველი იყო მის მოკავშირეებთან, კუან იუსა და ჭანგ ფეისთან ერთად. ამჟამად ქალაქში ასევე აშენებულია მემორიალური დარბაზი ორი ისტორიული ფიგურის, მეფის მრჩევლის ტონგფანგ შუოსა და კალიგრაფ იან ჭენცინგის შემოქმედების წარმოსაჩენად.
ტურისტულ ღირსშესანიშნაობებს შორისაა ცნობილი ტაძარი ცინგიუანის რაიონში. მას ხაიდო ძინშანის ტაძარი ეწოდება და ჩრდილოეთ ჩინეთში ერთ-ერთი უმსხვილესი ბუდისტური კერაა. აღსანიშნავია ტაძრის შესასვლელი დარბაზი, სადაც თანამედროვე ტექნოლოგიების წყალობით ჯოჯოხეთია გამოსახული.
ინდუსტრია
ახალი ინდუსტრიული ზონა, რომლის სახელწოდებაა „მზის ველი“ სუფთა ენერგიის ურბანული პროექტის ფარგლებში შენდება. პროექტის მიზანია მზის ენერგიიის წყალობით სხვადასხვა ტექნოლოგიების ამუშავება, როგორიცაა, მაგალითად, წყლის გამათბობლები. ვაშინგტონ პოსტმა ტეჭოუს მზის ველი მოიხსენია როგორც „სილიციუმის ველის სუფთა ტექნოლოგიური ვერსია“
აჟამად უდიდესი და ყველაზე ცნობილი ინდუსტრია ტეჭოუში მზის ენერგიის ინდუსტრია, რასაც ორი ძირითადადი კომპანია: ხიმინ გრუპი (皇明集团) და მისი პარტნიორი, ეკო სოლარ გრუპი (亿家能集团) აწარმოებს. ქალაქმა 2010 წელს მზის ქალაქის საერთაშორისო კონგრესს უმასპინძლა (წარსულში ეს ღონისძიება გაიმართა ისეთ ადგილებში, როგორებიცაა: დეგუ, სამხრეთი კორეა (2004), ოქსფორდი, გაერთიანებული სამეფო (2006) და ადელაიდა, ავსტრალია ხიმინ გრუპი ამჟამად მსოფლიოს წყლის გამათბობლების უდიდესი მწარმოებელია, რომლებიც მზის ენერგიაზე მუშაობენ.
Greenpeace ჩინეთმა ტეჭოუ 2009 წლის მაისში განახლებადი ენერგიის ერთ-ერთ საუკეთესო მაგალითად დაასახელა და განაცხადა, რომ მსგავსი რამის დანერგვა მთელი მსოფლიოს მასშტაბითაა შესაძლებელი.
ტეჭოუში ასევე მდებარეობს მსოფლიოს უდიდესი მზის ენერგიაზე მომუშავე საოფისე შენობა, რომელიც დაახლოებით 75 000 კვადრატულ მეტრს მოიცავს.
სქოლიო
კატეგორია:ტეჭოუ კატეგორია:შანდუნის ქალაქები
თათა-ნაკა
თათა-ნაკა (Tata-Naka) — ლონდონში მოღვაწე ქართველი დების — თამარ და ნატაშა სურგულაძეების მოდის ბრენდი. თამარი და ნატაშა ტყუპები არიან და ბრენდის აღსანიშნავად აირჩიეს ბავშვობის დროინდელი საერთო ზედმეტსახელი. დაიბადნენ თბილისში 1978 წელს. ლონდონში სასწავლებლად დები 1996 წელს გაემგზავრნენ და დღემდე იქ მოღვაწეობენ.
რესურსები ინტერნეტში
კატეგორია:გაერთიანებული სამეფოს ბრენდები კატეგორია:ტანსაცმლის ბრენდები
ლაგუნა-ბლანკა
ლაგუნა-ბლანკა (Laguna Blanca თეთრი ტბა) — ტბა ბოლივიაში, პოტოსის დეპარტამენტში. მდებარეობს ზღვის დონიდან 4 350 მეტრზე. მისი სიგრძე 5.6 კმ-ია, სიგანე 3.5 კმ, ხოლო მთლიანი ფართობი 10.9 კმ². ტბისდ წყალი თეთრი ფერისაა, რაც მასში მინერალების მაღალი კონცენტრაციითაა განპირობებული.
ლაგუნა-ბლანკა ვიწრო სრუტით უკავშირდება ლაგუნა-ვერდეს ტბას.
რესურსები ინტერნეტში
კატეგორია:ბოლივიის ტბები
გვარამ მამფალი
გვარამ მამფალი (გ. 882) — IX საუკუნის ქართველი პოლიტიკური მოღვაწე. აშოტ I დიდის უმცროსი ძე, ბაგრატ I კურაპალატის თანამმართველი, ბაგრატიონთა ტაოს შტოს ერთ-ერთი გამოჩენილი წარმომადგენელი. წარმატებით იბრძოდა არაბი დამპყრობლების წინააღმდეგ. შეიპყრო თბილისის ამირა გაბულოცი და ბიზანტიაში გაგზავნა დატყვევებული, დაიპყრო ჯავახეთი, თრიალეთი, ტაშირი, აბოცი (აშოცი) და არტაანი (ამ დროს უნდა მიეღო მას „მამფალის“ ტიტული). სამცხეში აუგია ციხეები - ოძრხე, ჯვარის ციხე და ლომსიანთა. IX საუკუნის 80-იან წლებში გვარამ მამფალმა თრიალეთი დაკარგა (მას დაეუფლა ლიპარიტ I, რომელმაც დავით I კურაპალატის ვასალობა იკისრა). გვარამ მამფალმა არ თანაუგრძნობდა თავის ძეს ნასრას, რომელმაც თრიალეთის გამო ბაგრატიონებს შორის ატეხილი დავის დროს 881 წელს ღალატით მოკლა დავით I. სიცოცხლის ბოლო წლებში გვარამ მამფალმა ჯავახეთი, არტაანი და ტაშირი თავის ძმებს ბაგრატ I კურაპალატსა და ადარნასე I-ს, ხოლო აბოცი ცოლისძმას, სომეხთა მეფეს სმბატ I დიდს გადასცა, თავად 881 წელს ბერად აღიკვეცა, მომდევნო 882 წელს კი გარდაიცვალა. დასაფლავებულია მის მიერ მეორედ აშენებულ ოპიზის მონასტერში. გიორგი მერჩულე გვარამ მამფალს დიდ მამფალსა და დიდ ხელმწიფეს უწოდებს. მისივე სიტყვით გვარამ (გუარამ) მამფალი ფრიად სიტყვახელოვანი და განსწავლული კაცი ყოფილა.
რესურსები ინტერნეტში
კატეგორია:ერისთავები კატეგორია:გარდაცვლილი 882 კატეგორია:ტაო-კლარჯეთის სამეფოს ბაგრატიონები
ძევერის წმინდა გიორგის ეკლესია
ძევერის წმინდა გიორგის ეკლესია — ეკლესია გორის მუნიციპალიტეტის სოფელ ძევერის ცენტრში და თარიღდება IX-X საუკუნეებით. მოგვიანებით შეუკეთებიათ: აუმაღლებიათ იატაკი, ლავგარდნისათვის დაუმატებიათ აგურის რამდენიმე რიგი.
ეკლესია დარბაზულია (9,7 X 6,2 მ), ნაგებია მომცრო რიყის ქვით, კუთხეები, სარკმლები, შესასვლელები, პილასტრები, საბჯენი თაღები და ლავგარდანი - ღვინისფერი ტუფის მოზრდილი კვადრებით. ეკლესიას ორი შესასვლელი აქვს - დასავლეთით (ამოქოლილია) და სამხრეთით. ორივე გარედან თაღოვანია, შიგნიდან სწორკუთხა. აფსიდის ღერძზე თაღოვანი სარკმელია, რომლის ჩრდილოეთით განიერი თაღოვანი ნიშია. საკურთხევლის ბაქანი ამაღლებულია ერთი საფეხურით. ორი თაღოვანი სარკმელი სამხრეთ კედელშია. დარბაზის გრძივი კედლები წყვილი ერთსაფეხურიანი პილასტერით ორ თანაბარ ნაწილად იყოფა. დასავლეთის კედელთან გამოყოფილია კუთხის პილასტრები. პილასტრები და აფსიდის მხრები დამთავრებულია თარო-იმპოსტით, რომელსაც ეყრდნობა ნატეხი ქვით გამოყვანილი კამარის საბჯენი თაღები. აღმოსავლეთის ფასადზე სარკმლის თავსართი შედგენილია ქვაში ჩაკეტილი გადანაკეცის მქონე ორი წვრილი ხაზისგან. თავსართის თაღის წვეროში ჩასმულ მედალიონში ამოკვეთილია ტოლმკლავებიანი ჯვარი. მის ორივე მხარეს როზეტებიანი მედალიონებია. სამხრეთ ფასადის ორივე სარკმლის თავსართზე გამოსახულია წრეში ჩასმული ჯვრები. ფასადები დასრულებულია თაროსებრი ლავგარდნით (შემორჩენილია გრძივ კედლებზე). სახურავი ორფერდაა, გადახურულია ღარიანი კრამიტით. სახურავზე, დასავლეთით დაშენებულია აგურის ოთხთაღიანი სამრეკლო.
Jack Daniel's
Jack Daniel's (ჯეკ დენიელსი) — ტენისის ვისკებს შორის ერთ-ერთი საუკეთესო გაყიდვადი სასმელი მსოფლიოში და ის ასევე არის გამორჩეული თავისი კვადრატული ბოთლის ფორმით და შავი იარლიყით. ის გვხვდება ფილმებში, სიმღერებში, რომანებში და არის ძლიერ დაკავშირებული როკ-ენ-როლთან, ქანთრისთან, ამერიკელ ჯიმი პეიჯთან, ფრენკ სინატრასთან, კიტ რიჩარდსთან, ლემისთან, ნიკი სიქსთან და სლეშთან.
ძევერის წმინდა გიორგის ეკლესია
ლიტერატურა
კატეგორია:გორის მუნიციპალიტეტის ტაძრები კატეგორია:წმინდა გიორგის სახელობის ეკლესიები
Jack Daniel's
ბრენდი არის წარმოებული ქალაქ ლენჩბურგში ჯეკ დენიელსის არყის სახდელ ქარხანაში, 1956 წლიდან მისი მფლობელი გახდა კომპანია ბრაუნ-ფორმენი. მიუხედავად ქარხნის ექსპლოატაციისა მისი სახლი მური რჩება.
რესურსები ინტერნეტში
კატეგორია:ალკოჰოლური სასმელები კატეგორია:ვისკები
აგიტატორის ბლოკნოტი
„აგიტატორის ბლოკნოტი“ — საქართველოს კომუნისტური პარტიის ცენტრალური კომიტეტის პროპაგანდისა და აგიტაციის განყოფილების ორკვირეული ჟურნალი. დაარსდა 1943 წელს თბილისში. 1963 წლიდან გამოდიოდა „საქართველოს აგიტატორის“ სახელწოდებით.
შრომისკარი
შრომისკარი (ყოფ. უფალკარი) — სოფელი საქართველოში, სამეგრელო-ზემო სვანეთის მხარის სენაკის მუნიციპალიტეტში, ეკის თემის შემადგენლობაში (სოფლები: ეკი, საადამიო, საცხვიტაო, შრომისკარი). მდებარეობს ეკის მთის დასავლეთ კალთაზე, მდინარე ცივის (რიონის მარჯვენა შენაკადი) მარცხენა მხარეს, ზღვის დონიდან 70 მ სიმაღლეზე. ქალაქ სენაკიდან დაშორებულია 17 კილომეტრით.
დემოგრაფია
2014 წლის აღწერის მონაცემებით სოფელში ცხოვრობს 316 ადამიანი.
სქოლიო
კატეგორია:სენაკის მუნიციპალიტეტის სოფლები
უანუკოს რეგიონი
უანუკო — რეგიონი პერუში. მისი ფართობი 36 848.85 კმ²-ია. მოსახლეობა - 730 871 (2005 წლის მონაცემებით). რეგიონის დედაქალაქია უანუკო. მას ესაზღვრება პერუს შემდეგი რეგიონები: დასავლეთით - ანკაში და ლიმა, ჩრდილოეთით - სან-მარტინი, სამხრეთით - პასკო, ხოლო აღმოსავლეთით - უკაიალი.
კატეგორია:პერუს რეგიონები
მირტი
მინი|მირტი მირტი ( Myrtus; შდრ. სბ. მურტი) — მარადმწვანე ბუჩქოვანი მცენარე მირტისებთა ოჯახისა. აქვს თეთრი სურნელოვანი ყვავილი; უპირატესად სუბტროპიკულ და ტროპიკულ მხარეებში ხარობს. მირტის ეთერული ზეთი მდიდარია კამფოლით, ცენეოლით, კამფენით, ალდეჰიდებით. ფოთლები შეიცავს ცხიმოვან, მთრიმლავ, ფისოვან ნივთიერებებს.
სამკურნალო თვისებები
მირტის ნახარში სასარგებლოა კუჭის ტკივილისას, თორმეტგოჯა ნაწლავის, თირკმლის, ტვინის დაავადებებისას. ნახარში რეაგირებს როგორც ანტისეპტიკი. არის შარდმდენი. ხალხური მედიცინა იყენებს ბრონქიტის, ფილტვების ტუბერკულოზის. კურნავს ჭრილობებს, დამწვრობას, ყურების ჩირქოვან დაავადებებს. ნაყენს სვამენ სისხლნაკლულობის დროს, ამზადებენ საფენებს მოტეხილობის შემთხვევებში.
კომერციული ფასი
იტალიური მირტის 10 თესლის ფასი 0,8 €1/8 €, ხოლო 100 თესლის ფასი 4 €/6 €-ს ფარგლებში მერყეობს.
სქოლიო
კატეგორია:მირტისებრნი
ვერხნეიდრისოვო
ვერხნეიდრისოვო (Үрге Иҙрис) — სოფელი რუსეთის ფედერაციაში, ბაშკირეთის რესპუბლიკის ბაიმაკის რაიონში.
2010 წლის მონაცემებით სოფელში ცხოვრობს 412 ადამიანი. რაიონულ ცენტრ ბაიმაკიდან დაშორებულია 47 კილომეტრით. უახლოესი რკინიგზის სადგურია სიბაი, რომელიც დაშორებულია 87 კმ-ით.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (100 %).
რკინის ქუდი
მინი|რკინის ქუდი რკინის ქუდი — საბრძოლო თავსაბურავი, რომელიც მზადდებოდა რკინისაგან ან ფოლადისგან და ჰქონდა ფარფლებიანი ქუდის ფორმა. არსებობს ამ ჩაფხუტის მრავალი ვარიანტი, თუმცა ყველა მათგანის დამახასიათებელია ფარფლებიანი დაბოლოება. გავრცელებული იყო შუა საუკუნეების ევროპაში ყველა ჯარის სახეობაში. ფარფლებიანი რკინის ქუდის გამოსახულება პირველად ბიზანტიაში გვხვდება და ის XI საუკუნით თარიღდება, ამიტომ ვარაუდობენ, რომ რკინის ქუდი ბიზანტიური გამოგონებაა.
მახასიათებლები და დამზადება
მინი|რკინის ქუდი, რომლის ქვეშაც მეომარს ჩაბალახი ახურავს. რკინის ქუდი კარგად იცავდა მეომარს ზემოდან წამოსული დარტყმებისა თუ ისრებისგან, ციხე-სიმაგრეთა იერიშისას ის ასევე იცავდა ჯარისკაცის სახეს გალავნიდან დამცველთა მიერ გადმოსხმული მდუღარე გუდრონისგან. მისი ღია ფორმა კი მეომარს მხედველობას, სმენასა და სუნთქვას არ უზღუდავდა.
რკინის ქუდის ქვეშ, როგორც წესი, იხურავდნენ ჩაბალახსაც. უბრალო მოყვანილობისა და დამზადების სიმარტივის გამო სხვა ჩაფხუტებთან შედარებით, რკინის ქუდის დამზადება ნაკლებ დროს მოითხოვდა და იაფიც ჯდებოდა. ის ყველაზე ფართოდ გავრცელებული იყო ევროპული არმიების ქვეით ჯარებში, თუმცა ასევე გამოიყენებოდა კავალერიის მიერ.
თავდაპირველად რკინის ქუდი სხვადასხვა სეგმენტებისგან იწყობოდა, ხოლო მოგვიანებით მისი დამზადება დაიწყეს ერთიანი მეტალის ფურცლისგან.
გავრცელება საქართველოში
რკინის ქუდის გამოსახულებები გვხვდება საქართველოშიც. ტიმოთესუბნის ფრესკასა და ალავერდის ჭედურ ხატზე გამოსახულია ფარფლებიანი რკინის ქუდი, რაც საბოლოოდ მეტყველებს, რომ ამ ტიპის მუზარადს შეზღუდულად, მაგრამ მაინც იყენებდნენ საქართველოში. მარცხნივ|მინი|239x239პქ|იაპონელი ასიგარუს ქვეითები, რომელთაც რკინის ქუდები ახურავთ.
გავრცელება აზიაში
ფარფლებიანი ქუდის ფორმის ჩაფხუტები მხოლოდ ევროპაში არ იყო გავრცელებული. იაპონელი ასიგარუები (ფეოდალურ იაპონიაში სამურაების მიერ გამოყვანილი ქვეითი ჯარი) ატარებდნენ რკინის ქუდის საკუთარ ვარიანტს, რომელიც წარმოადგენდა აზიური კონუსური ფორმის ფარფლებიან ქუდს. სამხრეთ-აღმოსავლეთ აზიელები, მაგალითად, ბირმელები, ლაოსელები და ტაილანდელები, ასევე იყენებდნენ რკინის ქუდს. მინი|196x196პქ|პირველი მსოფლიო ომის ბრიტანული ბროუდის ჩაფხუტი
რკინის ქუდის დაბრუნება XX საუკუნეში
პირველი მსოფლიო ომის დროს, რკინის ქუდი დაბრუნდა ბრიტანელ და ფრანგ ჯარისკაცთა აღჭურვილობაში, როგორც ბროუდის ჩაფხუტი (ბრიტანული) და ადრიანის ჩაფხუტი (ფრანგული). ეს ჩაფხუტები საფრანგეთისა და ბრიტანეთის არმიების სტანდარტული დამცავი თავსაბურავები იყო პირველ მსოფლიო ომში. ბროუდის ჩაფხუტები ასევე გამოიყენებოდა მეორე მსოფლიო ომში ბრიტანეთისა და თანამეგობრობის ქვეყნების შეიარაღებული ძალების მიერ.
სქოლიო
კატეგორია:საბრძოლო აღჭურვილობა კატეგორია:საბრძოლო თავსაბურავები კატეგორია:თავსაბურავები
თავთუხისფერი
thumb|ბუნებრივად თავთუხისფერთმიანი გოგოთავთუხისფერი — ძალიან ღია, თეთრში გარდამავალი ქერა თმის ფერი. საერთაშორისო ტერმინია ბლონდი. ასეთი ფერის თმის მქონე ადამიანთა განსახლების ძირითადი ადგილი ჩრდილო-დასავლეთ ევროპაა. მაგალითად, სკანდინავიის, ფინეთისა და ისლანდიის მოსახლეობის დიდი ნაწილი თავთუხისფერთმიანია.
ტერმინი თავთუხისფერი ერთობ გავრცელებული იყო ძველ ქართულში. დღესდღეობით, ტერმინი სალაპარაკო ქართულში თითქმის არ გამოიყენება და სრულიად ჩანაცვლებულია სიტყვებით ღია ქერა და ბლონდი.
ქართველი კლასიკოსი კონსტანტინე გამსახურდია თავის ისტორიულ რომანებში, ძველი ქართველების აღწერისას, ხშირად გამოიყენებდა სიტყვა თავთუხისფერს. მაგალითად, რომანში "დიდოსტატის მარჯვენა" ერთ-ერთი მთავარი პერსონაჟი ქალი, კვეტარის ერისთავის ასული შორენა კოლონკელიძე და მისი საქმრო ჭიაბერ ერისთავი თავთუხისფერთმიანებია.
რესურსები ინტერნეტში
კატეგორია:ფერები კატეგორია:თმა
Capelli biondi Loiro
ალექს ფერგიუსონი
სერ ალექსანდერ ჩეპმენ „ალექს“ ფერგიუსონი (Sir Alexander Chapman "Alex" Ferguson; დ. 31 დეკემბერი, 1941) — შოტლანდიელი ფეხბურთელი და ფეხბურთის მწვრთნელი. ფერგიუსონი 1986-2013 წლებში 27 წლის განმავლობაში იყო საფეხბურთო კლუბ „მანჩესტერ იუნაიტედის“ მთავარი მწვრთნელი. ამ პოსტზე მუშაობისას ალექს ფერგიუსონმა მრავალი ტიტული მოიგო და მრავალ რეკორდს ფლობს. მან „მანჩესტერ იუნაიტედი“ მსოფლიოს ერთ-ერთ უძლიერეს კლუბად აქცია. მისი აღზრდილია ცნობილი ფეხბურთელები რაიან გიგზი, დეივიდ ბეკჰემი, ნიკი ბატი, პოლ სქოულზი, გერი ნევილი, როი კინი, რიო ფერდინანდი, უეინ რუნი, კრიშტიანუ რონალდუ.
ბიოგრაფია
ფეხბურთელის კარიერის დასრულების შემდეგ ორ ლუდხანას ფლობდა. სამწვრთნელო კარიერა „ისტ-სტირლინგში“ დაიწყო. 1974 წლის ოქტომბერში სამუშაოდ „სენტ-მირენში“ გადავიდა. პირველი, რაც ფერგიუსონმა ახალ კლუბში გააკეთა, კაპიტნის გუნდიდან გაშვება იყო. მან ფეხბურთელს სადებიუტო მატჩის ფოტოზე მის უკან თითებით ლათინური V-ს გამოსახვა არ აპატია. 1978 წლის ივნისში ფერგიუსონმა „აბერდინთან“ გააფორმა კონტრაქტი და ლუდხანის მიტოვება მოუხდა. „აბერდინი“ შოტლანდიის ერთ-ერთი მოწინავე კლუბი იყო, მაგრამ ჩემპიონატი 1955 წლის შემდეგ არ ჰქონდა მოგებული. ფერგიუსონმა შედეგს ორ წელიწადში მიაღწია და „სელტიკისა“ და „რეინჯერსის“ ჰეგემონია დაამხო. 1983 წელს „აბერდინი“ მესამე შოტლანდიური კლუბი გახდა, რომელმაც ევროთასებზე გამარჯვება შეძლო: თასების თასის ფინალში ალფრედო დი სტეფანოს გაწვრთნილი „რეალ მადრიდი“ დაამარცხა.
ამ გამარჯვების შემდეგ ფერგიუსონმა არ მიიღო „არსენალის“, „რეინჯერსის“ და „ტოტენჰემის“ წინადადებები. 1986 წელს ის შოტლანდიის ნაკრებში მწვრთნელის ასისტენტად, ხოლო ჯოკ სტინსის, მთავარი მწვრთნელის გარდაცვალების შემდეგ მწვრთნელად მუშაობდა. 1986 წლის მუნდიალზე ფერგიუსონის ნაკრებმა ერთი ქულა მოიპოვა.
ერთი წლის შემდეგ, 1991 წელს კი იოჰან კრუიფის „ბარსელონა“ დაამარცხა თასების მფლობელთა თასის ფინალში. 1992-93 წლების სეზონში კი პირველად მოიგო ჩემპიონის ტიტული. ამის შემდეგ ფერგიუსონმა „ლიდსისგან“ ერიკ კანტონა იყიდა. კანტონას პერიოდში, მანჩესტერმა ხუთ სეზონში, ოთხჯერ მოიგო პრემიერლიგა.
1995 წელს ასოციაციის თასის ფინალში გუნდი „ევერტონთან“ დამარცხდა. ამის შემდეგ ფერგიუსონმა კვლავ ახალგაზრდებს მისცა შანსი.
1999 წელს დედოფალმა ელისაბედ II-მ ალექს ფერგიუსონი რაინდად აკურთხა თავისი სპორტული დამსახურებებისათვის.
1999 წელს ჩემპიონთა ლიგის ფინალის მოგების შემდეგ ფერგიუსონმა პენსიაში გასვლაზე დაიწყო ფიქრი. ის ფიქრობდა, რომ ასეთ მწვერვალს მეტს ვეღარ მიაღწევდა და თან მალე 60 წელი შეუსრულდებოდა. ამ დროს კლუბი შმეიხელმა და ირვინმა დატოვეს და ფერგიუსონი კვლავ შეუდგა გუნდის გაახალგაზრდავებას. ფერგიუსონი ედვინ ვან დერ სარის მოყვანას შეეცადა, რადგან რაიმონდ ვან დერ გოუ ძირითად მეკარედ ვერ ივარგებდა, მაგრამ ვერ მოახერხა. 2000 წლის ოქტომბერში მან წასვლის შესახებ განაცხადა.
2001 წლის 29 სექტემბერს „მანჩესტერმა“, რომელიც პირველი ტაიმის შემდეგ 0-3 აგებდა „ტოტენჰემთან“, 5-3 მოიგო. 2001 წლის დეკემბერში ფერგიუსონი საბოლოოდ აპირებდა პენსიაზე გასვლას აპირებდა და ამის შესახებ კლუბსაც შეატყობინა. მაგრამ მას ოჯახის წევრებმა გადააფიქრებინეს და ამის შემდეგ ის კიდევ 11 წელი დარჩა მანჩესტერში. 2001-02 წლების სეზონი კლუბმა ჩააგდო: პრემიერლიგაში მესამე ადგილს დასჯერდა, ჩემპიონთა ლიგაზე კი ნახევარფინალში ლევერკუზენის „ბაიერთან“ დამარცხდა. შემდეგ სეზონში ფერგიუსონმა რუდ ვან ნისტელროი და ხუან სებასტიან ვერონი იყიდა, რაშიც კლუბს დიდი ფული დაახარჯვინა, იაპ სტამის ნაცვლად კი ლორან ბლანი მიიყვანა, რამაც აღმოჩნდა, რომ არ გაამართლა.
2003 წლის თებერვალში, ასოციაციის თასზე „არსენალის“ წინააღმდეგ ჩატარებული მატჩის შემდეგ, რომელიც მათ 2-0 წააგეს, მასა და დეივიდ ბეკჰემს შორის დაპირისპირება მოხდა. ბეკჰემი მცველებს არ დაეხმარა სილვაინ ვილტორის გოლისას. მაგრამ ის შეცდომას არ აღიარებდა. გასახდელში გაბრაზებულმა ფერგიუსონმა ბუცს ფეხი დაარტყა და ბეკჰემს თვალში მოხვდა. მეორე დღეს ფერგიუსონმა ბეკჰემის გუნდიდან წასვლა მოითხოვა. ამის შემდეგ ბეკჰემმა ცუდად ითამაშა ჩემპიონთა ლიგის მერვედფინალურ შეხვედრაში „რეალ მადრიდის“ წინააღმდეგ „სანტიაგო ბერნაბეუზე“, რომელიც მანჩესტერელებმა 1-3 წააგეს. შემდგომ მატჩში „ნიუკასლთან“ ფერგიუსონმა ბეკჰემის ნაცვლად ოლე გუნარ სოლსკიაერი ათამაშა და მატჩი 6-2 მოიგო, ამიტომ მან „რეალ მადრიდთან“ საშინაო შეხვედრაში ბეკჰემი სათადარიგოთა სკამზე დატოვა და მხოლოდ 63-ე წუთზე შეუშვა ვერონის ნაცვლად. 85-ე წუთზე ბეკჰემმა საჯარიმო დარტყმით გამარჯვების გოლი გაიტანა, მაგრამ 4-3 გამარჯვება „იუნაიტედს“ არ ეყო და ლიგას გამოეთიშა. მაგრამ კლუბმა იმ წელს ჩემპიონის ტიტული მოიგო.
2002-2008 წლებში ფერგიუსონის ასისტენტად პორტუგალიელი კარლუშ კეირუში მუშაობდა, გარდა მცირე პერიოდისა, როცა კეირუში „რეალ მადრიდის“ მთავარ მწვრთნელად დაინიშნა. ფერგიუსონს კეირუში მანჩესტერში საკუთარ მემკვიდრედ ყოფნის საუკეთესო კანდიდატად მიაჩნდა, მაგრამ კეირუში 2008 წელს პორტუგალიის ნაკრების მთავარი მწვრთნელის პოსტის დაკავებას დასთანხმდა.
2004 წლის იანვარში კლუბს „ფულემიდან“ ლუის საჰა შეუერთდა. მაგრამ საჰა ხშირად ტრავმიანობდა და ფერგიუსონმა გადაწყვიტა, რომ მასზე გუნდს ვერ ააგებდა. ამიტომ ის 2008 წელს „ევერტონს“ დაუთმეს. 2004 წლის მაისში 7 მლნ ფუნტად მან ალან სმიტი შეიძინა. 2003-04 წლების სეზონი გუნდმა მესამე ადგილზე დაასრულა და მოგო ასოციაციის თასი. ფინალში მათ „მილუოლი“ 3-0 დაამარცხეს. 2006 წელს „იუნაიტედმა“ მხოლოდ ლიგის თასის მოგება მოახერხა. 2006 წელს მან მაიკლ კერიკი შეიძინა, რადგან ცენტრალური ნახევარმცველი პოლ სქოულზი უკვე 30-ს იყო გადაცილებული.
ფერგიუსონის ხელმძღვანელობით უკანასკნელი მატჩი „მანჩესტერ იუნაიტედმა“ 2013 წლის 13 მაისს ჩაატარა და „ვესტ ბრომვიჩ ალბიონთან“ 5-5 ითამაშა.
სქოლიო
კატეგორია:დაბადებული 31 დეკემბერი კატეგორია:დაბადებული 1941 კატეგორია:შოტლანდიელი ფეხბურთელები კატეგორია:შოტლანდიელი ფეხბურთის მწვრთნელები კატეგორია:მანჩესტერ იუნაიტედის მწვრთნელები
ხასანოვო (ბაიმაკის რაიონი)
ხასანოვო  (Хәсән) — სოფელი რუსეთის ფედერაციაში, ბაშკირეთის რესპუბლიკის ბაიმაკის რაიონში.
2010 წლის მონაცემებით სოფელში ცხოვრობს 57 ადამიანი. რაიონულ ცენტრ ბაიმაკიდან დაშორებულია 32 კილომეტრით. უახლოესი რკინიგზის სადგურია სიბაი, რომელიც დაშორებულია 12 კმ-ით.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (100 %).
სქოლიო
კატეგორია:ბაიმაკის რაიონის სოფლები
U2 Go Home: Live from Slane Castle, Ireland
U2 Go Home: Live from Slane Castle, Ireland — ირლანდიური როკ-ჯგუფ U2-ს ვიდეო, რომელიც გამოვიდა 2008 წელს. მასში ასევე ჟღერს დამატებითი სიმღერა Mysterious Ways.
სქოლიო
კატეგორია:U2-ს ვიდეო ალბომები კატეგორია:U2-ს საკონცერტო ალბომები კატეგორია:2008 წლის საკონცერტო ალბომები კატეგორია:2008 წლის ვიდეო ალბომები კატეგორია:Island Records-ის საკონცერტო ალბომები კატეგორია:Island Records-ის ვიდეო ალბომები კატეგორია:Interscope Records-ის საკონცერტო ალბომები კატეგორია:Interscope Records-ის ვიდეო ალბომები
აღმოსავლეთის პაქტი
აღმოსავლეთის პაქტი — ჰიტლერული აგრესიის წინააღმდეგ, ურთიერთდახმარების ხელშეკრულების პროექტი სსრკ-ს, ჩეხოსლოვაკიას, პოლონეთს, ლატვიას, ლიტვას, ესტონეთს, საფრანგეთსა და ფინეთს შორის.
„აღმოსავლეთის პაქტის“ იდეა წამოაყენა საფრანგეთის საგარეო საქმეთა მინისტრმა ლუი ბარტუმ. მას აქტიურად მხარი დაუჭირა საბჭოთა მთავრობამ. 1934 წლის მაის-ივნისში სსრკ და საფრანგეთი შეთანხმდნენ, რომ საფრანგეთს ეკისრა „აღმოსავლეთის პაქტის“, ხოლო სსრკ-ს - ლოკარნოს ხელშეკრულებათა გარანტია. 1934 წლის 14 ივნისს სსრკ-მა მიმართა დაინტერესებულ სახელმწიფოებს შეერთებოდნენ „აღმოსავლეთის პაქტს“. შეერთების სურვილი გამოთქვეს ჩეხოსლოვაკიამ, ლატვიამ, ესტონეთმა და ლიტვამ. ფინეთმა თავი შეიკავა. ამასთანავე ესტონეთმა და ლატვიამ მოითხოვეს, რომ გერმანია და პოლონეთიც შეერთებოდნენ „აღმოსავლეთის პაქტს“. პაქტის იდეა ფორმალურად მოიწონა ინგლისმაც, მაგრამ მისთვის მხარდაჭერის პირობად გამოაცხადა გერმანიის შეყვანა ურთიერთდახმარების რეგიონალურ ხელშეკრულებასა და სსრკ-საფრანგეთის შესაბამის ხელშეკრულებაში, რათა გერმანიაზეც გავრცელებულიყო საფრანგეთ-სსრკ-ის გარანტიები. სსრკ და საფრანგეთი დათანხმდნენ, მაგრამ ჰიტლერულმა გერმანიამ და პოლონეთის მთავრობამ უარი განაცხადეს მიეღოთ მონაწილეობა „აღმოსავლეთის პაქტში“. ჟ. ლ. ბარტუს მოკვლის შემდეგ, საფრანგეთის ახალი საგარეო მინისტრი პიერ ლავალი და საფრანგეთის მთავრობის ზოგი სხვა მოღვაწე ინგლისელ და ამერიკელ მმართველ წრეებთან ერთად არსებითად საბოტაჟს უწევდნენ სსრკ-საფრანგეთის დაახლოებისა და კოლექტიურობის უშიშროების განმტკიცების საქმეს, გამოდიოდნენ ჰიტლერული აგრესიის წამქეზებლად. ამის გამო „აღმოსავლეთის პაქტის“ პროექტი აღარ განხორციელდა.
ლიტერატურა
კატეგორია:ევროპის ისტორია
ნესტორი (კონსტანტინოპოლის პატრიარქი)
ნესტორი (ბერძ. Νεστόριος; დაახ. 381 — დაახ. 451) — ცნობილი საეკლესიო მოღვაწე, ანტიოქიის საღვთისმეტყველოს სკოლის წარმომადგენელი. კონსტანტინოპოლის პატრიარქი 428—431 წლებში. ქრისტიანობაში ნესტორიანული მიმდინარეობის დამაარსებელი, რაც დაგმობილ იქნა ეფესოს საეკლესიო კრების მიერ 431 წელს.
იხილეთ აგრეთვე
კატეგორია:ბიზანტიელი საეკლესიო მოღვაწეები კატეგორია:კონსტანტინოპოლის არქიეპისკოპოსები კატეგორია:ნესტორიანელობა
ერთი სქესის მქონე ადამიანების ქორწინება
ერთი სქესის მქონე ადამიანების ქორწინება (აგრეთვე ცნობილი როგორც გეი ქორწინება) — ქორწინება ორ ადამიანს შორის, რომლებსაც ერთი და იგივე ბიოლოგიური სქესი ან გენდერული იდენტობა აქვთ.
2001 წელს ნიდერლანდები პირველი ქვეყანა გახდა, სადაც ერთსქესიან წყვილებს დაქორწინების იურიდიული შესაძლებლობა შეექმნათ. მას შემდეგ ასეთი ქორწინებები თოთხმეტმა სხვა ქვეყანამ დააკანონა. ერთსქესიან წყვილთა ქორწინება ასევე ნებადართულია მეხიკოში და აშშ-ის ყველა შტატში.
ერთი სქესის წყვილებს სამოქალაქო კავშირის, მაგრამ არა ქორწინების უფლება აქვთ 20-ზე მეტ ქვეყანაში. ამასთან, ისრაელი ცნობს სხვა იურისდიქიცების მიერ ლეგალიზებულ ერთი სქესის ქორწინებებს, თუმცა თვითონ ის ასეთ ქორწინებებს არ ახორციელებს. ამჟამად, ამ სახის ქორწინებების ლეგალიზებაზე პოლიტიკური და იურიდიული დებატები მიმდინარეობს ოცამდე სხვა ქვეყანაში და აშშ-ის რამდენიმე შტატში.
ერთი სქესის წყვილთა ქორწინების რიტუალებს ზოგიერთი რელიგიური ჯგუფიც ასრულებს, მათ შორისაა კვაკერები.
ერთი სქესის წყვილთა ქორწინების ოპონენტების მტკიცებით, სექსუალური ორიენტაციის მიუხედავად, ქორწინება ადამიანის უფლებაა. მათი მოწინააღმდეგეები საკუთარ არგუმენტებს ამგვარი ქორწინებების სოციალურ შედეგებზე ამყარებენ (მათ შორის ბავშვების აღზრდა, ტრადიციები და რელიგიური მოსაზრებები).